b'\n_START_ARTICLE_\nTermoelektri\xc4\x8dni generator\n_START_PARAGRAPH_\nTermoelektri\xc4\x8dni generator , TEG  (tudi Seebeck generator) je naprava, ki spremeni temperaturno razliko direktno v elektri\xc4\x8dno energijo. Pri tem uporablja termoelektri\xc4\x8dni pojav, ki se imenuje Seebeckov efekt. Izkoristek je 5-8%. Sprva so uporabljali bimetalne sponke, novej\xc5\xa1i generatorji pa uporabljajo polprevodnike iz bizmut telurida (Bi2Te3), svin\xc4\x8devega telurida (PbTe), kalcijevega mangan oksida oziroma kombinacijo, odvisno od temperature. Termoelektri\xc4\x8dni generator tako kot MHD generator, za razliko od navadnih generatorjev nima gibljivih delov. V nekaterih primerih lahko uporablja ventilator oziroma \xc4\x8drpalko. TEG so sorazmerno lahki za izdelavo. Trenutno je izkoristek majhen in cena visoka. Ve\xc4\x8dji izkoristek zahteva ve\xc4\x8dje temperaturne razlike._NEWLINE_Uporablja se na vesoljskih plovilih, kjer je znan kot radioizotopni termoelektri\xc4\x8dni generator - RTG . Pri slednjih se uporablja razpad radioaktivnega goriva kot izvor toplote npr. Pu-238, vendar je princip delovanja druga\xc4\x8den kot pri navadnem jedrskem reaktorju. Okrog 30 radioaktivnih izotopov je mo\xc5\xbeno uporabiti kot gorivo. RTG-ji se lahko uporabljajo tam, kjer zaradi prevelike oddaljenosti od Sonca ni mo\xc5\xbena uporaba fotovoltaike, npr. sonde Voyager 1 in 2. S \xc4\x8dasom pride do deteoracije RTGja, npr. od za\xc4\x8detne 470 W do 392 W po 23 letih, zaradi manj\xc5\xa1e radiacije goriva (Pu-238 ima razpolovni \xc4\x8das 87,7 let), na leto izgubi gorivo 0,787% mo\xc4\x8di. Zraven pride tudi do deteoracije bimetalne sponke, tako je mo\xc4\x8d na Voyagerju samo \xc5\xa1e 315 W. RTGji imajo izkoristek 3-7%, kar ni veliko, vendar pa lahko obratujejo ve\xc4\x8d deset let in so zanesljiv vir. Alternativa RTG bi lahko bili Stirlingovi motorji, ki imajo ve\xc4\x8dji izkoristek vendar pa vsebujejo gibljive dele. _NEWLINE_Termoelektri\xc4\x8dne generatorje se bo s tehni\xc4\x8dnim napredkom lahko v prihodnosti uporabljalo v avtomobilski industriji (ATEG - Automotive TEG), kjer bodo uporabljali odpadno toploto izpu\xc5\xa1nega plina. Toplotna razlika 700 \xc2\xb0C (~1300\xc2\xb0F) bi lahko generirala (sicer odvisno od pretoka) 500-750 W elektrike._NEWLINE_TEG lahko deluje v kombinaciji s fotovoltaiko in tako pove\xc4\x8da izkoristek sistema.'